Președintele Recep Tayyip Erdogan este în vizită-fulger în Germania, pentru a participa la partida Turcia-Olanda
Președintele turc, Recep Tayyip Erdogan, este într-o vizită-fulger în Germania, relatează agenția de presă germană DPA. Nu pentru întrevederi cu oficiali germani, ci pentru a participa la partida de fotbal din sferturile de finală Turcia- Olanda, din cadrul EURO 2024, de pe Stadionul Olimpic din Berlin. Șeful statutului turc a decis să anuleze o vizită oficială în Azerbaidjan pentru a-l susține pe fundașul Merih Demiral, care a stârnit un adevărat scandal după ce a celebrat un gol cu salutul folosit de o organizație extremistă.